|  |  |
| --- | --- |
|  |  |



|  |  |  |
| --- | --- | --- |
| **OTSUS** | 05.03.2025 | nr 11.3-1/25/1343  |
| **taotluse rahuldamise kohta** |  |  |
|  |  |  |

|  |  |
| --- | --- |
|  |  |

Haridus- ja teadusministri 16.11.2023 määruse nr 43 „Kaasava hariduse põhimõtete rakendamine perioodil 2021–2027 (edaspidi *meetme määrus*) § 18 lõigete 1 ja 2, perioodi 2021-2027 Euroopa Liidu ühtekuuluvus- ja siseturvalisuspoliitika fondide rakendamise seaduse (edaspidi *ÜSS*) § 8 lg 2 punkti 2 ning Vabariigi Valitsuse 12.05.2022 määruse nr 55 „Perioodi 2021-2027 Euroopa Liidu ühtekuuluvus- ja siseturvalisuspoliitika fondide rakenduskavade vahendite andmise ja kasutamise üldised tingimused“ (edaspidi *ühendmäärus*) § 8 lõigete 1 ja 4 alusel, **Riigi Tugiteenuste Keskus** (edaspidi *rakendusüksus*)

**otsustab:**

1. Rahuldada **Narva-Jõesuu Linnavalitsus** (registrikood **77000499**, aadress **J. Poska tn 26 29023 Narva-Jõesuu linn, Narva-Jõesuu linn, Ida-Viru maakond**; edaspidi *toetuse saaja*) 02.12.2024 esitatud toetuse taotlus registreerimisnumbriga **2021-2027.4.08.24-0108** projektile **„Narva-Jõesuu koolide IT süsteemide soetamise terviklahendus“** (edaspidi *projekt*).
2. Projekti abikõlblike kulude kogumaksumus on **43 638,00 eurot,** millest toetuse piirmäär on kuni 85% ja omafinantseering vähemalt 15% abikõlblikest kuludest. Maksimaalne toetuse suurus on **37 092,30** eurot mis hõlmab Euroopa Regionaalarengu Fondi toetust kuni 70% ning riigipoolset kaasfinantseeringut 15% abikõlblikest kuludest.
3. Projekti abikõlblikkuse periood on **02.12.2024-30.06.2025.**
4. Projekti eesmärk on koolides õppivatele hariduslike erivajadustega lastele õppetööks vajalike interaktiivsete tahvlite, nendele vajalike liideste ja lisade, arvutite, arvutiprogrammide ja arvutite laadimiseks vajaliku taristu soetamine.
5. Riigi pikaajalises arengustrateegias vastava eesmärgi saavutamist toetav tegevus on meetme määruse § 4 lg 1 punktis 1 nimetatud tegevus. Projekti eelarve kulude lõikes ja projekti elluviimise eeldatav tegevus- ja ajakava on toodud taotluses.
6. Toetatava projekti ja tegevuse tulemus- ja väljundnäitajad ning riigi pikaajalises arengustrateegias kinnitatud näitaja koos sihttasemetega on kirjeldatud taotluse punktis „Näitajad“.
7. Toetuse saaja täidab ühendmääruse 3. peatükis ja meetme määruses sätestatut, sh:
	1. tagab projekti elluviimise ÜSS-is, ühendmääruses, meetme määruses ja esitatud taotluses ettenähtud tingimustel ja nõutud tulemuse saavutamise;
	2. tagab projekti elluviimiseks vajalike õigusaktides ette nähtud lubade ja kooskõlastuste olemasolu;
	3. järgib projekti hangete läbiviimisel ühendmääruse §-s 11 sätestatut ning keskkonnaministri 29.06.2021 määrust nr 35 „Hankelepingu esemeks olevate toodete ja teenuste keskkonnahoidlikud kriteeriumid ja nende kohta riigihanke alusdokumentides kehtestavad tingimused“;
	4. näitab toetuse kasutamisel vastavalt Vabariigi Valitsuse 12.05.2022 määruses nr 54 „Perioodi 2021–2027 ühtekuuluvus- ja siseturvalisuspoliitika fondide vahendite andmisest avalikkuse teavitamine” kehtestatud tingimustele ja korrale, et tegemist on toetusest rahastatud tegevusega, kasutades selleks ettenähtud sümboolikat. Projekti toetatakse Euroopa ühtekuuluvuspoliitika fondide vahenditest;
	5. eristab projektiga seotud abikõlblikud ja abikõlbmatud kulud, kasutades selleks eraldi arvestussüsteemi või raamatupidamisekoode;
	6. võimaldab audiitoril ja kontrollijal viibida projektiga seotud ruumides ja territooriumil, andma neile projekti elluviimise ja toetuse kasutamise kohta suulisi ja kirjalikke selgitusi ning andmeid, sealhulgas väljavõtteid raamatupidamisprogrammist ja pangakontost, ning võimaldama neil teha dokumentidest koopiaid ja väljavõtteid;
	7. säilitab toetuse saamise aluseks olevad dokumendid ja muud tõendid vastavalt ÜSS § 18 lõikele 1  viis aastat toetuse saajale tehtud lõppmakse tegemise aasta 31. detsembrist arvates;
	8. tagab projektiga hangitud vallasvara tulemuse kasutamise taotluses näidatud eesmärkidel vähemalt viis aastat pärast toetuse saajale lõppmakse tegemist;
	9. maksab tagasi rakendusüksuse poolt tagasinõutava toetuse finantskorrektsiooni otsuses märgitud summas ja tähtajaks;
	10. teavitab rakendusüksust viivitamatult kõigist esitatud andmete muudatustest ja asjaoludest, mis võivad mõjutada projekti elluviimist, kirjalikku taasesitamist võimaldavas vormis.
8. Toetuse maksmine.
	1. Toetust makstakse meetme määruse §-s 25 ja ühendmääruse §-des 24-26, § 27 lg 1 punktis 1 ning § 28 lõikes 3 sätestatud tingimustel ja korras.
	2. Projekti abikõlblikud kulud hüvitatakse tegelike kulude alusel vastavalt ühendmääruse § 27 lõike 1 punktile 1. Toetuse taotluse menetlemisel taotluses kirjeldatud planeeritavate kulude abikõlblikkust hinnatud ei ole.
	3. Toetuse saaja esitab 15 tööpäeva jooksul käesoleva otsuse tegemisest arvates väljamaksete prognoosi. Esimese väljamakse taotluse võib esitada koos väljamaksete prognoosiga.
	4. Lõppmakse tehakse pärast lõpparuande kinnitamist rakendusüksuse poolt.
	5. Taotluse rahuldamise otsusega määratud abikõlblike kulude maht võib väheneda, kui projekti tegevuste, maksetaotluste menetluse või järelevalve käigus selgub, et tehtud kulud ei ole abikõlblikud.
9. Toetuse maksmise aluseks olevate dokumentide, tõendite ja aruannete esitamise kord.
	1. Maksetaotluste prognoosis toodud andmed (tähtajad, summad) on aluseks maksetaotluste esitamisel.
	2. Toetuse saaja esitab projekti aruanded rakendusüksuse poolt kinnitatud vormil ja määratud tähtaegadeks, lähtudes meetme määruse §-s 24 sätestatust, järgmiselt:
		1. lõpparuande koos viimase väljamakse taotlusega 30 päeva jooksul pärast projekti abikõlblikkuse perioodi lõppu. Lõpparuanne peab sisaldama meetme määruse § 24 lg-s 2 loetletud teavet.
	3. Toetuse saaja esitab maksetaotlused ja aruanded, samuti toetuse maksmise aluseks olevad dokumendid ja tõendid mitte tihedamini kui üks kord kvartalis rakendusüksusele e-toetuse keskkonna kaudu.
10. Rakendusüksus võib peatada maksetaotluse menetlemise osaliselt või täielikult ühendmääruse §-s 33 sätestatud juhul.
11. Rakendusüksus teeb finantskorrektsiooni otsuse ÜSS §-s 28 ja ühendmääruse §-s 34 sätestatud alustel.
12. Taotluse rahuldamise otsuse võib rakendusüksus osaliselt või täielikult kehtetuks tunnistada ühendmääruse § 14 lõigetes 1 ja 2 ning § 37 lg-s 8 nimetatud juhtudel.
13. Taotlus ja selle kohta täiendavalt esitatud teave loetakse käesoleva otsuse lahutamatuks lisaks.

**Otsuse vaidlustamine**

Otsuse peale võib esitada vaide rakendusüksusele meetme määruse §-s 27, ÜSS-is ja haldusmenetluse seaduses sätestatud korras 30 päeva jooksul arvates päevast, mil vaide esitaja sai või pidi otsusest teada saama.

(allkirjastatud digitaalselt)

Urve Vool

hariduse, teaduse ja Interregi talituse juhataja

|  |  |
| --- | --- |
| Koostaja: | Kristel Meesak-Seesmaa |
|  | 663 2046 |
|  | Kristel.Meesak-Seesmaa@rtk.ee |